CELEX: 42014X0325(02)
Language: fi
Date: 2014-03-25 00:00:00
Title: Yhdistyneiden kansakuntien Euroopan talouskomission (UNECE) sääntö nro 82 – Halogeenihehkulampuilla (HS 2 ) varustettujen mopojen ajovalaisimien hyväksyntää koskevista yhdenmukaisista vaatimuksista

25.3.2014   
            
            
               FI
            
            
               Euroopan unionin virallinen lehti
            
            
               L 89/92
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Yhdistyneiden kansakuntien Euroopan talouskomission (UNECE) sääntö nro 82 – Halogeenihehkulampuilla (HS2) varustettujen mopojen ajovalaisimien hyväksyntää koskevista yhdenmukaisista vaatimuksista
   Sisältää kaiken voimassa olevan tekstin seuraaviin asti:
   Muutossarja 01 – voimaantulopäivä: 12. syyskuuta 2001
   SISÄLLYS
   SÄÄNTÖ
   
               1.
            
            Soveltamisala
         
               2.
            
            ”Tyypin” määritelmä
         
               3.
            
            Hyväksynnän hakeminen
         
               4
            
            Merkinnät
         
               5.
            
            Hyväksyntä
         
               6.
            
            Yleiset vaatimukset
         
               7.
            
            Erityiset vaatimukset
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Ajovalaisintyypin muutokset ja hyväksynnän laajentaminen
         
               11.
            
            Tuotannon lopettaminen
         
               12.
            
            Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet
         
               13.
            
            Siirtymämääräykset
         LIITTEET
   
               Liite 1 –
            
            Ilmoitus ajovalaisintyypin hyväksynnän myöntämisestä, laajentamisesta, epäämisestä tai peruuttamisesta tai tuotannon lopettamisesta säännön nro 82 mukaisesti
         
               Liite 2 –
            
            Hyväksyntämerkki
         
               Liite 3 –
            
            Fotometriset testit
         
               Liite 4 –
            
            Lampun lähettämän valon väri
         1.   SOVELTAMISALA
   Tätä sääntöä sovelletaan halogeenihehkulampuilla (HS2) varustettujen mopojen ja sellaisina pidettävien ajoneuvojen varusteeksi tarkoitettujen ajovalaisimien hyväksyntään.
   2.   TYYPIN MÄÄRITELMÄ
   ”Erityyppisillä” ajovalaisimilla tarkoitetaan ajovalaisimia, jotka eroavat toisistaan esimerkiksi seuraavien olennaisten seikkojen osalta:
   
               2.1
            
            
               tuotenimi tai tuotemerkki
            
         
               2.2
            
            
               optisten järjestelmien ominaisuudet
            
         
               2.3
            
            
               valaisimeen sisältyvät tai siitä puuttuvat osat, jotka voivat muuttaa optisia ominaisuuksia heijastamalla, taittamalla tai absorboimalla. Ajovalaisimien lähettämien valokeilojen värin muuttumista ei pidetä ajovalaisintyypin muuttumisena, jos ajovalaisimien muut ominaisuudet eivät muutu. Tällaisille ajovalaisimille annetaan sama hyväksyntänumero.
            
         3.   HYVÄKSYNNÄN HAKEMINEN
   
               3.1
            
            
               Hyväksyntää hakee kauppanimen tai tavaramerkin omistaja tai tämän valtuutettu edustaja.
            
         
               3.2
            
            
               Jokaiseen hyväksyntähakemukseen on liitettävä
               
                           3.2.1
                        
                        
                           kolmena kappaleena piirustukset, jotka ovat riittävän yksityiskohtaiset tyypin tunnistamiseksi (ks. kohdat 4.2 ja 5.3) ja joissa kuvataan ajovalaisin pystyleikkaus- ja etuleikkauskuvana ja esitetään linssin mahdolliset uritukset
                        
                     
                           3.2.2
                        
                        
                           lyhyt tekninen kuvaus
                        
                     
                           3.2.3
                        
                        
                           näytteitä seuraavasti:
                           
                                       3.2.3.1
                                    
                                    
                                       kaksi näytettä varustettuna värittömällä linssillä
                                    
                                 
                                       3.2.3.2
                                    
                                    
                                       kaksi näytettä värillisen suodattimen (tai värillisen linssin) testausta varten.
                                    
                                 
                     
         
               3.3
            
            
               Toimivaltaisen viranomaisen on ennen tyyppihyväksynnän myöntämistä todennettava, että on huolehdittu riittävistä järjestelyistä, joiden avulla tuotannon vaatimustenmukaisuuden tehokas valvonta voidaan varmistaa.
            
         4.   MERKINNÄT (1)
   
   
               4.1
            
            
               Hyväksyntää varten toimitetuissa ajovalaisimissa on oltava valmistajan kauppanimi tai tavaramerkki. Merkinnän on oltava selvästi luettavissa ja pysyvä.
            
         
               4.2
            
            
               Jokaisen ajovalaisimen linssissä ja päärungossa (1) on oltava riittävänkokoinen tila hyväksyntämerkille. Nämä tilat on esitettävä kohdassa 3.3.1 tarkoitetuissa piirustuksissa.
            
         5.   HYVÄKSYNTÄ
   
               5.1
            
            
               Jos kaikki kohdan 3.3.3 mukaisesti hyväksyntää varten toimitetut ajovalaisintyypin näytekappaleet täyttävät tämän säännön vaatimukset, hyväksyntä on myönnettävä.
            
         
               5.2
            
            
               Kullekin hyväksytylle tyypille on annettava hyväksyntänumero. Hyväksyntänumeron kahdesta ensimmäisestä numerosta (tällä hetkellä 00, eli sääntö on alkuperäisessä muodossaan) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle ajovalaisintyypille (2).
            
         
               5.3
            
            
               Tämän säännön mukaisesta ajovalaisintyypin hyväksynnästä tai hyväksynnän laajennuksesta tai epäämisestä on ilmoitettava tätä sääntöä soveltaville vuoden 1958 sopimuksen sopimuspuolille tämän säännön liitteessä 1 olevan mallin mukaisella lomakkeella.
            
         
               5.4
            
            
               Jokaiseen tämän säännön mukaisesti hyväksyttyä tyyppiä vastaavaan ajovalaisimeen on kiinnitettävä kohdassa 4.2 määriteltyyn paikkaan ja kohdassa 4.1 määriteltyjen merkintöjen lisäksi kansainvälinen hyväksyntämerkki (3), jonka osat ovat
               
                           5.4.1
                        
                        
                           E-kirjain ja hyväksynnän myöntäneen maan tunnusnumero (4), jotka ovat ympyrän sisällä
                        
                     
                           5.4.2
                        
                        
                           hyväksyntänumero.
                        
                     
         
               5.5
            
            
               Kohdassa 5.4 tarkoitetun hyväksyntämerkin on oltava helposti luettava ja pysyvä.
            
         
               5.6
            
            
               Tämän säännön liitteessä 2 annetaan esimerkkejä edellä tarkoitetuista hyväksyntämerkeistä.
            
         6.   YLEISET VAATIMUKSET
   
               6.1
            
            
               Jokaisen näytekappaleen on täytettävä kohdassa 7 esitetyt vaatimukset.
            
         
               6.2
            
            
               Ajovalaisimet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta niihin mahdollisesti kohdistuvasta tärinästä.
            
         
               6.3
            
            
               Komponentit, joiden avulla halogeenilamppu on kiinnitetty heijastimeen, on valmistettava niin, että halogeenilamppu voidaan pimeässäkin kiinnittää ainoastaan oikeaan asentoonsa.
            
         7.   ERITYISET VAATIMUKSET
   
               7.1
            
            
               Linssin oikea asento suhteessa optiseen järjestelmään on merkittävä yksiselitteisesti, ja sen kiertyminen käytön aikana on estettävä.
            
         
               7.2
            
            
               Ajovalaisimien tuottaman valaistuksen mittauksessa on käytettävä tämän säännön liitteessä 3 kuvattua mittaustasoa ja säännössä nro 37 esitetyn luokan HS2 mukaista vakiohalogeenihehkulamppua, jossa on sileä ja väritön kupu.
               Vakiohalogeenihehkulamppu on säädettävä sovellettavalle vertailuvalovirralle niiden arvojen mukaisesti, jotka säännössä nro 37 määrätään näille lampuille kuuden voltin nimellisjännitteellä.
               Lähivalon on tuotettava tarpeeksi terävä valoraja, jotta sen avulla voidaan suorittaa asianmukainen säätö.
            
         
               7.3
            
            
               Valorajan on oltava mahdollisimman suora ja vaakasuuntainen vähintään ± 2,250 mm vaakasuoraa pituutta mitattuna 25 metrin etäisyydeltä.
               Kun ajovalaisimet suunnataan (5) liitteen 3 mukaisesti, niiden on täytettävä siinä vahvistetut vaatimukset.
            
         
               7.4
            
            
               Valokeilassa ei saa esiintyä hyvää näkyvyyttä haittaavaa sivuttaista vaihtelua.
            
         
               7.5
            
            
               Valaistuksen arvot kankaalla on mitattava fotoreseptorilla, jonka tehoalueen on oltava sivuiltaan 65 mm:n suuruisen neliön sisällä.
            
         8.   TUOTANNON VAATIMUSTENMUKAISUUS
   
               8.1
            
            
               Kaikkien ajovalaisimien, joissa on tässä säännössä määrätty hyväksyntämerkki, on vastattava hyväksyttyä tyyppiä ja täytettävä tämän säännön vaatimukset.
            
         
               8.2
            
            
               Kun kyseessä on sarjatuotannosta satunnaisesti valittu laite, sen lähettämän valon enimmäis- ja vähimmäisvalovoiman (mitattuna kohdassa 7.2 tarkoitetulla vakiohalogeenilampulla) on kuitenkin oltava vähintään 80 prosenttia liitteessä 3 annetuista vähimmäisarvoista ja enintään 120 prosenttia siinä annetuista enimmäisarvoista.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Ajovalaisintyypille tämän säännön mukaisesti myönnetty hyväksyntä voidaan peruuttaa, jos edellä asetetut vaatimukset eivät täyty.
            
         
               9.2
            
            
               Jos tätä sääntöä soveltava sopimuksen osapuoli peruuttaa aiemmin myöntämänsä hyväksynnän, sen on viipymättä ilmoitettava siitä muille tätä sääntöä soveltaville sopimuksen osapuolille tämän säännön liitteessä 1 esitetyn mallin mukaisella ilmoituslomakkeella.
            
         10.   AJOVALAISINTYYPIN MUUTOKSET JA HYVÄKSYNNÄN LAAJENTAMINEN
   
               10.1
            
            
               Ajovalaisintyyppiin tehtävistä muutoksista on ilmoitettava hallinnolliselle yksikölle, joka on hyväksynyt kyseisen ajovalaisintyypin. Hallinnollinen yksikkö voi tämän jälkeen
               
                           10.1.1
                        
                        
                           katsoa, ettei tehdyillä muutoksilla todennäköisesti ole havaittavaa kielteistä vaikutusta ja että ajovalaisin joka tapauksessa edelleen täyttää vaatimukset, tai
                        
                     
                           10.1.2
                        
                        
                           vaatia testien suorittamisesta vastaavalta tutkimuslaitokselta uuden testausselosteen.
                        
                     
         
               10.2
            
            
               Hyväksynnän vahvistus tai epääminen, jossa eritellään muutokset, annetaan tiedoksi kohdan 5.3 mukaisella menettelyllä tätä sääntöä soveltaville sopimuksen sopimuspuolille.
            
         
               10.3
            
            
               Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 1 esitetyn mallin mukaisella ilmoituslomakkeella.
            
         11.   TUOTANNON LOPETTAMINEN
   Jos hyväksynnän haltija lopettaa tämän säännön perusteella hyväksytyn ajovalaisimen valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 1 esitetyn mallin mukaisella lomakkeella.
   12.   HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien vuoden 1958 sopimuksen sopimuspuolien on ilmoitettava Yhdistyneiden Kansakuntien sihteeristölle hyväksyntätestauksesta vastaavien tutkimuslaitosten ja niiden hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä taikka hyväksynnän laajentamisesta, epäämisestä tai peruuttamisesta.
   13.   SIIRTYMÄMÄÄRÄYKSET
   
               13.1.
            
            
               Kuuden kuukauden kuluttua säännön nro 113 virallisesta voimaantulopäivästä tätä sääntöä soveltavien sopimuspuolten on lakattava myöntämästä E-hyväksyntöjä tämän säännön perusteella.
            
         
               13.2.
            
            
               Tätä sääntöä soveltavat sopimuspuolet eivät saa kieltäytyä laajentamasta hyväksyntää, joka on myönnetty tämän säännön muutossarjan 01 perusteella.
            
         
               13.3.
            
            
               Hyväksynnät, jotka on myönnetty tämän säännön perusteella ennen säännön nro 113 voimaantuloa, sekä kaikki hyväksyntien laajennukset, mukaan luettuina myöhemmin myönnettävät laajennukset tämän säännön alkuperäisen version mukaisiin hyväksyntiin, pysyvät voimassa rajoittamattoman ajan.
            
         
               13.4.
            
            
               Tätä sääntöä soveltavien sopimuspuolten on edelleen myönnettävä hyväksyntiä muutossarjan 01 ja tämän säännön alkuperäisen version perusteella, jos kyseiset ajovalaisimet on tarkoitettu varaosiksi käytössä oleviin ajoneuvoihin.
            
         
               13.5.
            
            
               Säännön nro 113 virallisesta voimaantulopäivästä alkaen mikään tätä sääntöä soveltava sopimuspuoli ei saa kieltää sellaisen ajovalaisintyypin asentamista uuteen ajoneuvoon, joka on hyväksytty säännön nro 113 mukaisesti.
            
         
               13.6.
            
            
               Tätä sääntöä soveltavien sopimuspuolten on edelleen sallittava tämän säännön mukaisesti hyväksytyn ajovalaisimen asentaminen ajoneuvotyyppiin tai ajoneuvoon.
            
         
               13.7.
            
            
               Tätä sääntöä soveltavien sopimuspuolten on edelleen sallittava tämän säännön alkuperäisen version mukaisesti hyväksytyn ajovalaisimen asentaminen ja käyttö käytössä olevassa ajoneuvossa sillä edellytyksellä, että ajovalaisin on tarkoitettu varaosaksi.
            
         
      (1)  Jos linssiä ei voi irrottaa päärungosta, riittää, että kyseinen tila on linssissä.
   
      (2)  Ajovalaisimien lähettämien valokeilojen värin muuttumista ei pidetä ajovalaisintyypin muuttumisena, jos ajovalaisimien muut ominaisuudet eivät muutu. Tällaisille ajovalaisimille annetaan sama hyväksyntänumero (ks. kohta 2.3).
   
      (3)  Jos eri tyyppisissä ajovalaisimissa on samanlainen linssi tai heijastin, linssissä ja heijastimessa voi olla kyseisten ajovalaisintyyppien eri hyväksyntänumerot, kunhan hyväksyttäväksi toimitetun tyypin hyväksyntänumero voidaan tunnistaa yksiselitteisesti.
   
      (4)  Vuoden 1958 sopimuksen sopimuspuolten tunnusnumerot esitetään ajoneuvojen rakennetta koskevan konsolidoidun päätöslauselman (R.E.3) liitteessä 3 (asiakirja TRANS/WP.29/78/Rev. 2/Amend.1).
   
      (5)  Ajovalaisimen pystykulmaa on voitava säätää.
   
      LIITE 1
      
         ILMOITUS
      
      (Enimmäiskoko: A4 (210 × 297 mm))
      
         
   
   
      LIITE 2
      
         HYVÄKSYNTÄMERKKI
      
      
         
      a ≥ 12 mm
      Ajovalaisin, jossa on edellä esitetty hyväksyntämerkki, on hyväksytty Alankomaissa (E4) säännön nro 82 mukaisesti, ja sen hyväksyntänumero on 00243. Hyväksyntänumeron kaksi ensimmäistä merkkiä tarkoittavat, että hyväksyntä on myönnetty säännön vaatimusten mukaisesti säännön alkuperäisessä muodossa.
   
   
      LIITE 3
      
         FOTOMETRISET TESTIT
      
      1.   Mittauksia varten on sijoitettava mittaustaso 25 metrin etäisyydelle ajovalaisimen eteen ja kohtisuoraan siihen suoraan nähden, joka yhdistää lampun hehkulangan ja pisteen HV. Suoran HH on oltava vaakasuuntainen.
      2.   Ajovalaisin on suunnattava sivusuunnassa niin, että valokeilan keskipiste on pystysuoralla VV.
      3.   Ajovalaisin on suunnattava pystysuunnassa niin, että valoraja on 250 mm suoran HH alapuolella ja mahdollisimman vaakasuora.
      4.   Kun ajovalaisin on suunnattu kohtien 2 ja 3 mukaisesti, seuraavien edellytysten on täytyttävä:
      
                  Mittauspiste
               
               
                  Valaistus E/luksia
               
            
                  Mikä tahansa piste suoralla HH ja sen yläpuolella:
               
               
                  ≤ 0,7
               
            
                  Mikä tahansa piste suoralla 35L35R paitsi 35V
               
               
                  ≥ 1
               
            
                  Piste 35V
               
               
                  ≥ 2
               
            
                  Mikä tahansa piste suoralla 25L25R
               
               
                  ≥ 2
               
            
                  Mikä tahansa piste suoralla 15L15R
               
               
                  ≥ 0,5
               
            5.   Mittaustaso
      
         
      (mitat millimetreinä, etäisyys 25 m)
   
   
      LIITE 4
      
         LAMPUN LÄHETTÄMÄN VALON VÄRI
      
      
                  1.
               
               
                  Ajovalaisimet voivat lähettää valkoista tai vaaleankeltaista valoa.
               
            
                  2.
               
               
                  Vaaleankeltaisen värin värikoordinaatit ovat seuraavat:
                  
                              raja punaiseen päin
                           
                           
                              y ≥ 0,138 + 0,580 x
                           
                        
                              raja vihreään päin
                           
                           
                              y ≤ 1,29 x – 0,100
                           
                        
                              raja valkoiseen päin
                           
                           
                              y ≥ – x + 0,966
                           
                        
                              raja spektriarvoon päin
                           
                           
                              y ≥ – x + 0,992
                           
                        
            
                  3.
               
               
                  Valkoisen valon värikoordinaatit ovat seuraavat:
                  
                              raja siniseen päin
                           
                           
                              x ≥ 0,310
                           
                        
                              raja keltaiseen päin
                           
                           
                              x ≤ 0,500
                           
                        
                              raja vihreään päin
                           
                           
                              y ≤ 0,150 + 0,640 x
                           
                        
                              raja vihreään päin
                           
                           
                              y ≤ 0,440
                           
                        
                              raja purppuraan päin
                           
                           
                              y ≥ 0,050 + 0,750 x
                           
                        
                              raja punaiseen päin
                           
                           
                              y ≥ 0,382
                           
                        
            
         Huomautus:
      Sen sopimuksen 3 artikla, johon tämä sääntö on liitetty, ei estä sopimuspuolia kieltämästä valkoista tai vaaleankeltaista valoa lähettävien ajovalaisimien käyttöä rekisteröimissään ajoneuvoissa.